เรื่องร้องเรียน (ต้นไม้,ร้องเรียน,คลอง,ความสะอาด) วันที่ 2023-03-04 03:53:32 — แขวงดาวคะนอง เขตธนบุรี จังหวัดกรุงเทพมหานคร
หัวข้อ: ต้องการร้องเรียนกลิ่นน้ำเน่าเหม็น

ลักษณะของปัญหา: ส่งกลิ่นเหม็นมาตามลม บางครั้งถ้าเหม็นมากๆ จะเห็นขยะหรือสิ่งปฏิกูลของเสียต่างๆ อุดตันกองลอยที่ผิวน้ำภายในคลองระบายน้ำ ณ วันที่ร้องเรียน 4 มี.ค. 66 ไม่เห็นขยะหรือสิ่งปฏิกูลต่างๆ แต่น้ำยังคงส่งกลิ่นเหม็นมาถึงภายในบ้าน

ผลกระทบ: ผู้อาศัยภายในบ้าน 3 คน คุณพ่ออายุ 75 ปี คุณแม่อายุ 70 ปี ตัวผมอายุ 42 ปี อาศัยอยู่ที่นี้มากว่า 30 ปี ตั้งแต่ประมาณปี 2556 คอนโดเข้ามาสร้าง ได้สร้างความเดือดร้อนกับทั้งตัวบ้านและชีวิตความเป็นอยู่ของสมาชิกในบ้าน จนมีคดีฟ้องร้องกันที่ศาลแพ่งธนบุรี ซึ่งคดีถึงที่สุดไปเรียบร้อยแล้วในชั้นศาลอุทธรณ์ โดยได้รับการชดเชยกับความเสียหายน้อยมากเมื่อเทียบกับความเสียหายที่เกิดขึ้นทั้งหมด แต่สมาชิกในบ้านมิได้มีความรู้ด้านกฎหมายอะไรเลยและทนกับสภาพปัญหาเรื้อรังนานมากกว่า 5 ปี (ยังเก็บหลักฐานการก่อสร้างที่ไม่มาตรฐาน ไม่มีการคลุมสแลนด์เลยตลอดการก่อสร้างหลายปี เป็นต้น หากสมัยนั้นท่านผู้ว่าฯ ชัชชาติเข้ามารับตำแหน่ง คงจะได้รับความเป็นธรรมมากกว่านี้) สำหรับปัญหาปัจจุบัน คือ ทนกับกลิ่นเน่าเหม็นของน้ำที่ลอยมาตามลมทุกวัน ซึ่งแต่เดิมบริเวณที่ตั้งคอนโดเป็นสวนมีต้นมะพร้าว ต้นไม้ต่างๆ ขึ้น อากาศสะอาดสดชื้น ลมถ่ายเทดีมากตลอดทั้งปี
 
ที่ตั้งปัญหา: ในบริเวณพื้นที่ของคอนโด Bangkok Horizon ท่าพระ ซึ่งติดอยู่กับหลังบ้าน 

ระยะเวลาของปัญหา: ส่งกลิ่นเหม็นมานานตั้งแต่ปีที่แล้ว

ขอความกรุณาให้ท่านผู้มีอำนาจหน้าที่ช่วยเข้ามาตรวจสอบคุณภาพน้ำเสียที่ถูกปล่อยออกมา สาเหตุของปัญหาที่เกิดน้ำเน่าเหม็น และช่วยดำเนินการแก้ไขปัญหาดังกล่าวให้ด้วยครับ
#1555 #bkkrongtook